el el el el el el el el el el el el el el el el el el es el el el el el zh el el el el el fr el el el el el el el el el el el el el el el el el el el el el el el el el el el el el el el el el el el el el el el el en el el el el el en el el el el el en el el el el el el el el el el el el el el el el el el el el el el el el fr en ru el en el fr en el fr fr en en en de sv sv el fr sv en en de fr sv fr el fr en en sv de fr it fr el fr en en fr de ja de en el el en el el el el el el el el el el el en el el el el el el el el en el el el el el es el el el en el el el el el el el el en el el el el el el el el el el el el en el el el el el el el el el el fr en ru el en el fr en el sv sv en en fr en cs fr el sv en en en de sv sv fr el sv en en sv en fr en en el el en el el el el el el el el el el en el el el el el el el el el el en el el el el el el el el el fr en ru el en el fr en el sv sv en en de en cs fr el sv en en en fr de de fr el sv en en sv en de de en el el en el el el el el el el el el el el en el el el el ru el el el en el el el el el el el el el el el fr en ru el en el fr en el sv sv en en fr en sv fr el sv en en en en fr de fr el sv en en sv en de de en el el en el el el el el el el el el el en el el el el hu el el el en el el el el el el el el el el en en en en en en en en en en en en en en el el el el sv en el fr en el en en el el el el de en el sv en el de el el el el de en el en en el fr en el el el de en el el el en el el el el el el el el el el el el en el el el el ru el el el el el el el en el el el el el ru el ru el el el en en en en en en en el en en en en en en en en el en el en el fr el fr el en el en el en el en el en en el en en el en el en en el en el el en el en el fr el fr el en el en el en el en el en el en en el en el en el sv el el el en el el el el el el el el el el el el el el en el en fr el ru en en el el el el el en en el fr el el ru en en it it it pt ru el en pl it el en en en en el en el el el el el el el el el el it en el el el el el el el el el el el el el el el el
1930 FIFA World Cup (Αγγλικά)
1er Campeonato Mundial de Fútbol (Ισπανικά)
Πολυμέσα σχετικά με τη διοργάνωση
Στο πρώτο Παγκόσμιο Κύπελλο συμμετείχαν συνολικά δεκατρείς ομάδες, επτά από τη Νότια Αμερική, τέσσερις από την Ευρώπη και δύο από τη Βόρεια Αμερική. Ο λόγος της μικρής συμμετοχής ευρωπαϊκών ομάδων, ήταν η μεγάλη διάρκεια και το μεγάλο κόστος του ταξιδιού. Οι ομάδες που συμμετείχαν χωρίστηκαν σε τέσσερις ομίλους, με τον πρώτο του κάθε ομίλου να προκρίνεται στα ημιτελικά του θεσμού. Οι πρώτοι αγώνες του παγκοσμίου κυπέλλου ήταν οι αναμετρήσεις της Γαλλίας με το Μεξικό και των Η.Π.Α. με το Βέλγιο που διεξήχθησαν ταυτόχρονα και έληξαν 4-1 και 3-0 υπέρ της Γαλλίας και των Η.Π.Α. αντίστοιχα. Ο Γάλλος Λυσιέ Λοράν σημείωσε το πρώτο γκολ στην ιστορία των παγκοσμίων κυπέλλων. Πρώτοι στους ομίλους τους τερμάτισαν οι: Αργεντινή, Ουρουγουάη, Η.Π.Α. και Γιουγκοσλαβία και προκρίθηκαν απευθείας στα ημιτελικά. Στον τελικό, η Ουρουγουάη επικράτησε της Αργεντινής με σκορ 4-2, παρουσία 93.000 θεατών και έγινε η πρώτη εθνική ομάδα που κατέκτησε παγκόσμιο κύπελλο.
Μια ενδιαφέρουσα στατιστική ακρότητα ήταν ότι στο σύνολο των αγώνων του Πρώτου Παγκοσμίου Κυπέλλου δεν σημειώθηκε καμία ισοπαλία. Και στους 18 αγώνες, υπήρξαν μόνο νίκες (ή ήττες βέβαια) και μάλιστα χωρίς να καταλήξει κανένας αγώνας σε παράταση. Τις περισσότερες νίκες σημείωσαν η Ουρουγουάη και η Αργεντινή, από 4 η καθεμία, ενώ η Ουρουγουάη κατέκτησε το κύπελλο αήττητη. Στο άλλο άκρο, το Μεξικό έπαιξε σε τρεις αγώνες και τους έχασε και τους τρεις. Επίσης, υπήρξε το μοναδικό Παγκόσμιο Κύπελλο Ποδοσφαίρου όπου δεν παίχτηκαν προκριματικοί αγώνες για την παρουσία σε αυτό, αλλά όλες οι συμμετοχές των ομάδων που έλαβαν μέρος έγινε με πρόσκληση. Από το επόμενο Παγκόσμιο Κύπελλο, λόγω του πολύ μεγαλύτερου αριθμού εθνικών ομάδων που δήλωσαν συμμετοχή, θεσπίστηκαν προκριματικοί αγώνες, από τότε και μέχρι σήμερα.[1]
1 Διάσταση Δ.Ο.Ε. - ΦΙΦΑ
5 Η πορεία προς τον τελικό
Ζυλ Ριμέ, πρόεδρος της ΦΙΦΑ μεταξύ 1921-1954 και εμπνευστής του Παγκοσμίου Κυπέλλου. Προς τιμήν του, το όνομά του δόθηκε το 1950 στο τρόπαιο του παγκόσμιου πρωταθλητή.
Η απόφαση για τη διοργάνωση ενός ποδοσφαιρικού παγκοσμίου κυπέλλου ήταν αποτέλεσμα της σύγκρουσης ανάμεσα στη Διεθνή Ολυμπιακή Επιτροπή (Δ.Ο.Ε.) και την Παγκόσμια Ομοσπονδία Ποδοσφαίρου (ΦΙΦΑ).
Πιο συγκεκριμένα, κατά τις αρχές του 20ού αιώνα η μόνη ποδοσφαιρική διοργάνωση παγκοσμίου βεληνεκούς ήταν το σχετικό τουρνουά των Ολυμπιακών Αγώνων. Αυτό διεξαγόταν με ευθύνη αρχικά της διοργανώτριας πόλης (Λονδίνο 1908, Στοκχόλμη 1912) και εν συνεχεία της ΦΙΦΑ (Αμβέρσα 1920, Παρίσι 1924, Άμστερνταμ 1928).[2] Λίγο πριν τους Ολυμπιακούς του Άμστερνταμ, ενώ οι Αγώνες του 1932 είχαν ήδη ανατεθεί στο Λος Άντζελες και καταρτιζόταν το πρόγραμμά τους, η Δ.Ο.Ε. και η ΦΙΦΑ διαφώνησαν ως προς τον ορισμό του ερασιτεχνισμού, δηλαδή ουσιαστικά επί του ποιοι αθλητές είχαν δικαίωμα συμμετοχής - η ΦΙΦΑ υποστήριζε ότι εάν εφαρμοζόταν η λογική της Δ.Ο.Ε., τα μεγαλύτερα αστέρια του ποδοσφαίρου δεν θα μπορούσαν να στελεχώσουν τις εθνικές ομάδες τους.[3] Λύση δεν βρέθηκε και η Δ.Ο.Ε. αποφάσισε να αφαιρέσει το ποδόσφαιρο από τα ολυμπιακά αθλήματα, αρχής γενομένης από τους Ολυμπιακούς του Λος Άντζελες.[4]
Χάρτης των συμμετεχόντων στο 1ο παγκόσμιο κύπελλο
Η ΦΙΦΑ απέστειλε πρόσκληση σε όλα τα μέλη της να συμμετάσχουν στο κύπελλο. Σύντομα οκτώ αμερικανικές ομοσπονδίες ανταποκρίθηκαν: Αργεντινή, Βραζιλία, Βολιβία, Χιλή, Μεξικό, Παραγουάη, Περού και Ηνωμένες Πολιτείες. Από την άλλη πλευρά του Ατλαντικού όμως, οι διαθέσεις ήταν αρνητικές. Έως τις 28 Φεβρουαρίου 1930, όταν έληγε η προθεσμία δήλωσης συμμετοχής, καμία ευρωπαϊκή χώρα δεν επιθυμούσε να στείλει την ομάδα της σε ένα τόσο μακρινό ταξίδι, το οποίο με τα τότε μεταφορικά μέσα (με πλοία) διαρκούσε ολόκληρες εβδομάδες.[2] Ακόμα και στη Γαλλία που διέθετε τον πρόεδρο της ΦΙΦΑ, η ομοσπονδία δεν πειθόταν να εγκρίνει τη συμμετοχή. Στην αδιαφορία προσέκρουσε επίσης μία προσπάθεια της Ουρουγουάης να προσκαλέσει κατ' εξαίρεση τις τέσσερις βρετανικές ομοσπονδίες, οι οποίες δεν ήταν ακόμα μέλη της ΦΙΦΑ.[10]
Μπροστά στον κίνδυνο να μεταβληθεί η διοργάνωση από παγκόσμια σε αμερικανική, οι προθεσμίες παρατάθηκαν και ο Ριμέ ξεκίνησε να ασκεί πιέσεις στις ευρωπαϊκές ομοσπονδίες. Τέσσερα κράτη ενέδωσαν, με χαρακτηριστικότερη την περίπτωση της Ρουμανίας που συμμετείχε με προσωπική παρέμβαση του βασιλιά Καρόλου Β' και αφού εγγυήθηκε ο ίδιος στους ποδοσφαιριστές, ότι δεν θα απολύονταν από τις εργασίες τους λόγω της μακρόχρονης απουσίας τους.[11] Έτσι στα μέσα Ιουνίου, η Εθνική Ρουμανίας απέπλευσε με το ατμόπλοιο Conte Verde από τη Γένοβα[12] - το πλοίο έφθασε στην Ουρουγουάη στις 4 Ιουλίου, αφού πρώτα είχε περάσει από τη νότια Γαλλία, όπου ανέβηκαν η γαλλική ομάδα μαζί με τον Ριμέ, το τρόπαιο και τρεις διαιτητές, από τη Βαρκελώνη όπου παρέλαβε την Εθνική Βελγίου, και από το Ρίο ντε Τζανέιρο όπου επιβιβάσθηκαν οι Βραζιλιάνοι.[13] Η τέταρτη ευρωπαϊκή αποστολή, οι Γιουγκοσλάβοι, πήγε σιδηροδρομικώς στη Μασσαλία, όπου επιβιβάσθηκε στο ταχυδρομικό ατμόπλοιο Florida.[13]
Οι 13 ομάδες χωρίστηκαν σε τέσσερις ομίλους, με την προϋπόθεση ότι δεν θα κληρώνονταν δύο ευρωπαϊκές ομάδες στον ίδιο όμιλο.[15] Η κλήρωση πραγματοποιήθηκε στο Μοντεβιδέο αφού είχαν καταφτάσει όλες οι ομάδες.[16] Ο πρώτος κάθε ομίλου προκρινόταν στην ημιτελική φάση. Οι πρώτοι αγώνες του παγκοσμίου κυπέλλου ήταν οι αναμετρήσεις της Γαλλίας με το Μεξικό και των Η.Π.Α. με το Βέλγιο που διεξήχθησαν ταυτόχρονο στις 13 Ιουλίου, στο στάδιο "Ποσίτος" και στο στάδιο "Γκραντ Σεντράλ" αντίστοιχα. Ο Γάλλος Λυσιέ Λοράν σημείωσε το πρώτο γκολ της διοργάνωσης και γενικότερα το πρώτο γκολ στην ιστορία των Παγκοσμίων κυπέλλων ποδοσφαίρου.[17]
Ο πρώτος όμιλος ήταν ο μοναδικός στον οποίο συμμετείχαν τέσσερις ομάδες: η Αργεντινή, η Χιλή, η Γαλλία και το Μεξικό. Στον πρώτο αγώνα του ομίλου που διεξήχθη, που ήταν και ένας από τους δύο πρώτους της διοργάνωσης, η Γαλλία επικράτησε του Μεξικού με σκορ 4-1. Στον αγώνα αυτόν σημειώθηκε το πρώτο γκολ στην ιστορία των παγκοσμίων κυπέλλων από τον Γάλλο Λυσιέ Λοράν. Μετά το Μεξικό η Γαλλία αντιμετώπισε την Αργεντινή. Στο δέκατο λεπτό του αγώνα τραυματίστηκε ο τερματοφύλακας της Γαλλίας Τεπό και, επειδή δεν επιτρέπονταν ακόμα οι αλλαγές, η Γαλλία συνέχισε τον αγώνα με δέκα παίκτες. Τη θέση του τερματοφύλακα για τα υπόλοιπα λεπτά πήρε ο μέσος Σαντρέλ. Η Αργεντινή επικράτησε τελικά με 1-0 με γκολ του Μόντι στο 81ο λεπτό με εκτέλεση φάουλ.[18] Ο αγώνας χαρακτηρίστηκε από το λάθος του διαιτητή να σφυρίξει τη λήξη του έξι λεπτά νωρίτερα, σταματώντας προσπάθεια της Γαλλίας να ισοφαρίσει.[19] Μετά από έντονες διαμαρτυρίες των Γάλλων ποδοσφαιριστών, ο αγώνας ξανάρχισε. Στον άλλο αγώνα η Χιλή επικράτησε του Μεξικού εύκολα με 3-0.[20]
Στον δεύτερο αγώνα της Αργεντινής στο τουρνουά, οπού αντιμετώπισε το Μεξικό, δόθηκε το πρώτο πέναλτι στη διοργάνωση.[21] Στον ίδιο αγώνα ο Αργεντινός Γκιγιέρμο Στάμπιλε, ο οποίος αναδείχθηκε και πρώτος σκόρερ της διοργάνωσης, σημείωσε χατ τρικ, το οποίο θεωρούταν από τη FIFA το πρώτο χατ τρικ της διοργάνωσης μέχρι το 2006, οπότε και αποδόθηκε τελικά στον Αμερικανό Πάτνουντ.[22] Η Αργεντινή επικράτησε του Μεξικού με το επιβλητικό 6-3, παρά την απουσία του αρχηγού της Μανουέλ Φερέιρα, ο οποίος είχε επιστρέψει στο Μπουένος Άιρες για να δώσει εξετάσεις στις νομικές σπουδές.[23] Στους άλλους δύο αγώνες του ομίλου η Χιλή επικράτησε της Γαλλίας με 1-0 και η Αργεντινή της Χιλής με 3-1.[24] Πρώτη στον όμιλο τερμάτισε η Αργεντινή που προκρίθηκε στα ημιτελικά.
Στον δεύτερο όμιλο συμμετείχαν η Βραζιλία, η Βολιβία και η Γιουγκοσλαβία. Μεγάλο φαβορί του ομίλου ήταν η Βραζιλία. Παρόλα αυτά ξεκίνησε με ήττα από τη Γιουγκοσλαβία με 2-1.[25] Η πιο αδύναμη ομάδα του ομίλου ήταν η Βολιβία. Πηγαίνοντας στο παγκόσμιο κύπελλο δεν είχε ποτέ προηγουμένως νικήσει έναν διεθνή αγώνα. Συμμετείχε στο πρώτο παγκόσμιο κύπελλο δηλώνοντας απλά συμμετοχή και για να τιμήσει τους οικοδεσπότες φορούσε φανέλες με τυπωμένα γράμματα τα οποία σχημάτιζαν τη φράση Viva Uruguay, όταν οι παίκτες στέκονταν σε μία σειρά.[26] Η Βολιβία ηττήθηκε και στα δύο παιχνίδια που έδωσε με σκορ 4-0.[20] Πρώτη στον όμιλο τερμάτισε η Γιουγκοσλαβία, η οποία σημείωσε δύο νίκες στους δύο αγώνες που έδωσε.
Στον τρίτο όμιλο συμμετείχε η οικοδέσποινα Ουρουγουάη μαζί με το Περού και τη Ρουμανία. Στον εναρκτήριο αγώνα του ομίλου η Ρουμανία επιβλήθηκε του Περού με σκορ 3-1. Αυτός ο αγώνας είχε τη μικρότερη προσέλευση κόσμου στην ιστορία των παγκοσμίων κυπέλλων, καθώς τον αγώνα παρακολούθησαν μόλις 300 θεατές.[27]
Η Ουρουγουάη, αν και οικοδέσποινα δεν αγωνίστηκε στο ξεκίνημα της διοργάνωσης, αλλά καθυστέρησε πέντε μέρες να δώσει τον πρώτο της αγώνα, περιμένοντας να ολοκληρωθεί το στάδιο "Σεντενάριο". Το νέο στάδιο φιλοξένησε όλους τους αγώνες της Ουρουγουάης στη διοργάνωση. Η ομάδα της Ουρουγουάης πραγματοποίησε προετοιμασία τεσσάρων εβδομάδων, κατά τη διάρκεια της οποίας δεν επιτρεπόταν στους παίκτες να απομακρυνθούν από τον χώρο διαμονής της ομάδας. Ο τερματοφύλακας Ανδρέ Μαζάλι αποβλήθηκε από την ομάδα, γιατί έσπασε την απαγόρευση και επισκέφτηκε τη σύζυγό του.[28] Στους δύο αγώνες που έδωσε η Ουρουγουάη επιβλήθηκε 1-0 του Περού και 4-0 της Ρουμανίας και τερμάτισε πρώτη στον όμιλο, εξασφαλίζοντας τη συμμετοχή της στα ημιτελικά της διοργάνωσης.[29]
Στον τέταρτο όμιλο συμμετείχαν οι Η.Π.Α., η Παραγουάη και το Βέλγιο. Οι Αμερικανοί επικράτησαν των δύο αντιπάλων τους, νικώντας και στους δύο αγώνες με σκορ 3-0. Η εύκολη νίκη μάλιστα απέναντι στο Βέλγιο ήταν απροσδόκητη και ο τύπος της εποχής χαρακτήρισε το αποτέλεσμα έκπληξη.[30] Οι Βέλγοι διαμαρτύρονταν για το δεύτερο γκολ των Αμερικανών θεωρώντας το ως οφσάιντ.[30] Στη νίκη των Αμερικανών απέναντι στην Παραγουάη, σημειώθηκε και το πρώτο χατ-τρικ στην ιστορία των Παγκοσμίων κυπέλλων, από τον Μπερτ Πάτνουντ. Μέχρι τον Νοέμβριο του 2006, η ΦΙΦΑ θεωρούσε πως το πρώτο χατ-τρικ ανήκε στον Αργεντινό Γκιγιέρμο Στάμπιλε, αλλά αναγνώρισε το λάθος της και απέδωσε τη συγκεκριμένη πρωτιά στον Πάτνουντ.[31] Στον τελευταίο αγώνα του ομίλου που ήταν αδιάφορος βαθμολογικά, καθώς οι Η.Π.Α. είχαν ήδη κατακτήσει την πρώτη θέση, η Παραγουάη επικράτησε του Βελγίου με σκορ 1-0.[20]
Η ημιτελική φάση αποδείχθηκε για την Αργεντινή και την Ουρουγουάη ευκολότερη από τους ομίλους, καθώς συνέτριψαν Αμερικανούς και Γιουγκοσλάβους. Η ιστορική ειρωνεία όμως, είναι ότι στον ημιτελικό Ουρουγουάη - Γιουγκοσλαβία οι δεύτεροι φάνηκαν εξ αρχής πολύ ανώτεροι στον αγώνα κατά της διοργανώτριας χώρας και χάσανε από τον φόβο του διαιτητή να μην τον λυντσάρει ο κόσμος, διότι σε εκείνο το σημείο κέρδιζε η Γιουγκοσλαβία με 1-0 και έπαιζε επιθετικό ποδόσφαιρο, με αποτέλεσμα να γίνει ως και το πρώτο «έγκλημα» της ποδοσφαιρικής ιστορίας. Ως αποτέλεσμα της μεροληπτικής διαιτησίας, η Γιουγκοσλαβία τελικώς κατέρρευσε και το τελικό αποτέλεσμα ήταν νίκη της Ουρουγουάης με 6-1. Στον αγώνα της Αργεντινής με τις Η.Π.Α. το πρώτο ημίχρονο έληξε 1-0 υπέρ της Αργεντινής, ενώ στο δεύτερο διαμορφώθηκε το τελικό 6-1.[32] Ο άλλος ημιτελικός μεταξύ Ουρουγουάης και Γιουγκοσλαβίας έληξε 3-1 στο πρώτο ημίχρονο υπέρ της Ουρουγουάης, ενώ στο δεύτερο η Ουρουγουάη σημείωσε άλλα 3 γκολ, φτάνοντας έτσι στο εντυπωσιακό 6-1.[25] Από πλευράς Ουρουγουάης, χατ-τρικ σημείωσε ο επιθετικός της Πέδρο Σέα.[32] Έτσι, στον πρώτο τελικό παγκοσμίου κυπέλλου, προκρίθηκαν οι δύο γειτονικές χώρες που επιπλέον είχαν «ανοικτούς λογαριασμούς» από τον τελικό της Ολυμπιάδας του 1928.
Στον τελικό του πρώτου παγκοσμίου κυπέλλου έφτασαν η Ουρουγουάη και η Αργεντινή. Η επικείμενη αναμέτρηση ξεσήκωσε κύμα φανατισμού και στις δύο πλευρές του Ρίο ντε λα Πλάτα (ο ποταμός που χωρίζει την Αργεντινή από την Ουρουγουάη).[25] Τα δέκα πορθμεία που έκαναν τη διαδρομή Μπουένος Άιρες - Μοντεβιδέο αποδείχθηκαν λίγα για τους Αργεντινούς οπαδούς, οι οποίοι δοκίμαζαν να περάσουν απέναντι με κάθε πιθανό μέσο. Υπολογίζεται ότι 10.000 - 15.000 το κατάφεραν, αλλά το λιμάνι του Μοντεβιδέο γέμισε με τόσα πλοία, που πολλοί δεν είχαν καν αποβιβασθεί όταν ξεκίνησε ο αγώνας.[33] Εν τω μεταξύ στο στάδιο, οι θύρες είχαν ανοίξει απ' τις 8 το πρωί, έξι ώρες πριν την προγραμματισμένη έναρξη, και γινόταν έλεγχος για όπλα στους θεατές.[34] Έως το μεσημέρι οι κερκίδες είχαν γεμίσει κυρίως από φανατισμένους Ουρουγουανούς[25] - η επίσημη καταγραφή αναφέρει 93.000 εισιτήρια.[35]
Παρόμοια ένταση υπήρχε στο διοικητικό παρασκήνιο. Οι δύο ομάδες διαφωνούσαν ακόμα και για την μπάλα του αγώνα, με τη FIFA να αποφασίζει πως στο πρώτο ημίχρονο θα έπαιζαν με αργεντίνικη, ενώ στο δεύτερο με ουρουγουανική.[6] Ως διαιτητής ορίσθηκε ο Βέλγος Τζον Λάνγκενους, ο οποίος όμως αρνείτο πεισματικά έως και λίγες ώρες πριν από την έναρξη, φοβούμενος για τη ζωή του.[36] Μεταπείσθηκε μόνο όταν η ΦΙΦΑ του παρείχε τις απαραίτητες εγγυήσεις, ανάμεσα στις οποίες και ένα πλοίο έτοιμο για άμεση αναχώρηση, στην περίπτωση που θα χρειαζόταν να αποδράσει.[37]
Τελικά ο αγώνας ξεκίνησε στις 15:30 της 30ής Ιουλίου 1930.[38] Η Ουρουγουάη σκόραρε γρήγορα, αλλά η Αργεντινή απάντησε με δύο γκολ και πήγε στα αποδυτήρια προηγούμενη με 2-1. Στο δεύτερο ημίχρονο η ροή του αγώνα άλλαξε, καθώς με τρία αναπάντητα γκολ και τελικό σκορ 4-2, οι Ουρουγουανοί έγιναν οι πρώτοι παγκόσμιοι πρωταθλητές στο ποδόσφαιρο.[36][38] Η επόμενη ημέρα κηρύχθηκε εθνική εορτή στην Ουρουγουάη[35], ενώ στην Αργεντινή ένα οργισμένο πλήθος επιτέθηκε με πέτρες στο ουρουγουανικό προξενείο.[39]
Όσον αφορά την τρίτη θέση, οι πληροφορίες είναι συγκεχυμένες. Κάποιοι υποστηρίζουν ότι έγινε μικρός τελικός και νίκησε η Γιουγκοσλαβία με 3-1, αλλά κάτι τέτοιο δεν έχει καταγραφεί επίσημα.[40] Άλλη φήμη υποστηρίζει πως προτάθηκε να γίνει τέτοιος αγώνας, αλλά οι Γιουγκοσλάβοι δεν συμμετείχαν, επειδή ήταν εξοργισμένοι με τη διαιτησία του ημιτελικού (τους είχε ακυρωθεί γκολ στο 2-1).[41] Πάντως στις στατιστικές της ΦΙΦΑ από το 1986 και μετά, οι Η.Π.Α. εμφανίζονται ως τρίτες και η Γιουγκοσλαβία ως τέταρτη, αν και δεν έγινε ποτέ σαφές με ποιο κριτήριο υστερεί των ΗΠΑ.[42][43][44]
Η πορεία προς τον τελικόΕπεξεργασία
Διαιτητής: Ντομίνγο Λομπάρδι (Ουρουγουάη)
Εστάδιο Πάρκε Σεντράλ, Μοντεβιδέο
Διαιτητής: Αλμέιντα Ρέγκο (Βραζιλία)
Εστάδιο Πάρκε Σεντράλ, Μοντεβιδέο
Διαιτητής: Ανρί Κριστόφ (Βέλγιο)
Διαιτητής: Ανιμπάλ Τεχάδα (Ουρουγουάη)
Διαιτητής: Ουλίσες Σαουσέδο (Βολιβία)
Στάμπιλε   8', 17', 80'
Μ. Ρόσας   42' (πεν.), 65'
Διαιτητής: Τζον Λάνγκενους (Βέλγιο)
Εστάδιο Πάρκε Σεντράλ, Μοντεβιδέο
Διαιτητής: Ανίμπαλ Τεχάδα (Ουρουγουάη)
Εστάδιο Πάρκε Σεντράλ, Μοντεβιδέο
Διαιτητής: Φρανσίσκο Ματεούτσι (Ουρουγουάη)
Διαιτητής: Τομά Μπαλβέ (Γαλλία)
Διαιτητής: Αλμπέρτο Βάρνκεν (Χιλή)
Διαιτητής: Τζον Λάνγκενους (Βέλγιο)
Διαιτητής: Αλμέιντα Ρέγκο (Βραζιλία)
Εστάδιο Παρκε Σεντράλ, Μοντεβιδέο
Διαιτητής: Χοσέ Μάσιας (Αργεντινή)
Εστάδιο Παρκ Σεντράλ, Μοντεβιδέο
Διαιτητής: Χοσέ Μάσιας (Αργεντινή)
Πάτνοουντ   10', 15', 50'[46]
Διαιτητής: Ρικάρδο Βαγιαρίνο (Ουρουγουάη)
26/07, Εστάντιο Σεντενάριο, 80.000 θεατές
30/07, Εστάντιο Σεντενάριο, 93.000 θεατές
27/07, Εστάντιο Σεντενάριο, 93.000 θεατές
Διαιτητής: Τζον Λάνγκενους (Βέλγιο)
Διαιτητής: Αλμέιντα Ρέγκο (Βραζιλία)
Σέα   18', 67', 72'[45]
Διαιτητής: Τζον Λάνγκενους (Βέλγιο)
↑ «FIFA FOOTBALL MUSEUM : The first FIFA World Cup». Ανακτήθηκε στις 24 Ιουλίου 2022.
↑ 2,0 2,1 2,2 «History of FIFA - The first FIFA World Cup». FIFA. Αρχειοθετήθηκε από το πρωτότυπο στις 9 Νοεμβρίου 2012. Ανακτήθηκε στις 1 Δεκεμβρίου 2009.
↑ «The Olympic Odyssey so far... (Part 1: 1908–1964)». FIFA. Αρχειοθετήθηκε από το πρωτότυπο στις 2 Αυγούστου 2009. Ανακτήθηκε στις 15 Ιουνίου 2009.
↑ Hunt, World Cup Stories, p. 10
↑ Crouch, Terry (2002). The World Cup: The Complete History. London: Aurum. σελ. 2. ISBN 1-85410-843-3.
↑ 6,0 6,1 «World Cup History - Uruguay 1930». BBC Sport (BBC). 11 April 2002. http://news.bbc.co.uk/sport3/worldcup2002/hi/history/newsid_1632000/1632201.stm. Ανακτήθηκε στις 2009-06-14.
↑ 7,0 7,1 Glanville, p. 16
↑ 8,0 8,1 «Αφιερώματα, Η ιστορία του Παγκοσμίου Κυπέλλου Ποδοσφαίρου». Αρχειοθετήθηκε από το πρωτότυπο στις 25 Μαΐου 2010. Ανακτήθηκε στις 17 Ιουνίου 2010.
↑ Freddi, Cris (2006). Complete Book of the World Cup 2006. London: HarperCollins. σελ. 1. ISBN 0-00-722916-X.
↑ Hunt, Chris (2006). World Cup Stories: The History of the FIFA World Cup. Ware: Interact. σελ. 10. ISBN 0-9549819-2-8.
↑ Seddon, pp. 8–9
↑ «1930 FIFA World Cup Uruguay». FIFA. Αρχειοθετήθηκε από το πρωτότυπο στις 10 Δεκεμβρίου 2013. Ανακτήθηκε στις 15 Ιουνίου 2009.
↑ 13,0 13,1 Lara, Miguel A. «Uruguay, allí nació la historia». Marca.com Archive (Marca.com). Αρχειοθετήθηκε από το πρωτότυπο στις 2009-06-17. https://www.webcitation.org/5hbsQrAJo?url=http://archivo.marca.com/mundial2006/historia/1930.html. Ανακτήθηκε στις 2009-06-14.
↑ «Μουντιάλ 1930 - Ουρουγουάη». Αρχειοθετήθηκε από το πρωτότυπο στις 10 Ιουνίου 2010. Ανακτήθηκε στις 17 Ιουνίου 2010.
↑ Glanville, Brian (2005). The Story of the World Cup. Faber. σελ. 17. ISBN 0-571-22944-1.
↑ «History of the World Cup draw» (PDF). FIFA. Αρχειοθετήθηκε από το πρωτότυπο (PDF) στις 14 Ιουνίου 2010. Ανακτήθηκε στις 14 Ιουνίου 2009.
↑ Molinaro, John F. «Lucien Laurent: The World Cup's First Goal Scorer». CBC Sports (Canadian Broadcasting Corporation). Αρχειοθετήθηκε από το πρωτότυπο στις 2006-06-24. https://web.archive.org/web/20060624130233/http://www.cbc.ca/sports/worldcup2006/history/events/laurent_lucien.html. Ανακτήθηκε στις 2007-05-07.
↑ Freddi, Cris (2006). Complete Book of the World Cup 2006. London: HarperCollins. σελ. 3. ISBN 0-00-722916-X.
↑ «1930-Διαιτητικά λάθη, προπονήσεις στο κατάστρωμα και η «πατρότητα» του πρώτου χατ τρικ». Αρχειοθετήθηκε από το πρωτότυπο στις 27 Μαΐου 2010. Ανακτήθηκε στις 17 Ιουνίου 2010.
↑ 20,0 20,1 20,2 Crouch, p. 6
↑ «Six countries entered bidding for first World Cup». The Times of India. Times Internet. Αρχειοθετήθηκε από το πρωτότυπο στις 15 Ιουνίου 2006. Ανακτήθηκε στις 7 Μαΐου 2007.
↑ «1930 Golden Boot - Guillermo Stabile». Sky Sports. Αρχειοθετήθηκε από το πρωτότυπο στις 29 Αυγούστου 2006. Ανακτήθηκε στις 20 Ιουνίου 2009.  (archive.org mirror)
↑ Seddon, Peter (2005). The World Cup's Strangest Moments. London: Robson. σελ. 5. ISBN 1-86105-869-1.
↑ Glanville, p. 18
↑ 25,0 25,1 25,2 25,3 Glanville, p. 19
↑ Freddi, p. 5
↑ Freddi, p. 7
↑ Freddi, p. 8
↑ Almeida, p. 125
↑ 30,0 30,1 Almeida, Rony J. (2006). Where It All Began. Lulu. σελ. 91. ISBN 978-1411679061.
↑ «American Bert Patenaude credited with first hat trick in FIFA World Cup history». FIFA. Αρχειοθετήθηκε από το πρωτότυπο στις 27 Οκτωβρίου 2013. Ανακτήθηκε στις 19 Ιουνίου 2009. «The first World Cup hat trick». Rec.Sport.Soccer Statistics Foundation (RSSSF). Ανακτήθηκε στις 3 Δεκεμβρίου 2009.
↑ 32,0 32,1 Crouch, p. 11.
↑ Goldblatt, p. 250
↑ Freddi, p. 11
↑ 35,0 35,1 «FIFA World Cup Origin» (PDF). FIFA. Αρχειοθετήθηκε από το πρωτότυπο (PDF) στις 24 Σεπτεμβρίου 2015. Ανακτήθηκε στις 17 Νοεμβρίου 2009.
↑ 36,0 36,1 Glanville, p. 20
↑ Goldblatt, p. 251
↑ 38,0 38,1 Freddi, p. 12.
↑ Glanville, p. 21
↑ «World Cup 1930 finals». Rec.Sport.Soccer Statistics Foundation (RSSSF). Ανακτήθηκε στις 14 Ιουνίου 2009.
↑ Jawad, Hyder (2009); Four Weeks In Montevideo: The Story of World Cup 1930, (Seventeen Media & Publishing), p. 105
↑ FIFA technical committee (1986). «FIFA World Cup México '86 – Technical Report» (PDF). σελ. 230. Αρχειοθετήθηκε από το πρωτότυπο (PDF) στις 21 Απριλίου 2020. Ανακτήθηκε στις 11 Οκτωβρίου 2009.
↑ «Final Tournament Standings». 1930 FIFA World Cup Uruguay. FIFA. Αρχειοθετήθηκε από το πρωτότυπο στις 28 Μαΐου 2010. Ανακτήθηκε στις 11 Οκτωβρίου 2009.
↑ «Meдaљa из дoMa XaџиjeBиx cBeдoчи дa cMo били Tpeћи Ha MyHдиjaлy». Politika. Ανακτήθηκε στις 1 Μαΐου 2010.
↑ 45,00 45,01 45,02 45,03 45,04 45,05 45,06 45,07 45,08 45,09 45,10 45,11 45,12 45,13 45,14 45,15 45,16 45,17 45,18 Ορισμένα στατιστικά στοιχεία σχετικά με αυτά τα γκολ αμφισβητούνται. Τα στοιχεία για τους σκόρερ και το χρονικό σημείο επίτευξης των τερμάτων που αναφέρονται προέρχονται από τα στοιχεία που δίνει η ΦΙΦΑ. Ορισμένες άλλες πηγές όπως το RSSSF δίνουν διαφορετικά στοιχεία για τον σκόρερ ή το χρονικό σημείο επίτευξης των τερμάτων. Δείτε «World Cup 1930 finals». (RSSSF).
↑ Η ΦΙΦΑ αρχικά χρέωσε το γκολ του 15ου λεπτού στον Τομ Φλόρι, αλλά το 2006 αποφάσισε πως το γκολ είχε σημειώσει ο Πάτνοουντ. Το RSSSF χρεώνει το γκολ ως αυτογκόλ του Αουρέλιο Γκονσάλες.
Τα Wikimedia Commons έχουν πολυμέσα σχετικά με το θέμα
Παγκόσμιο Κύπελλο Ποδοσφαίρου 1930
Ουρουγουάη 1930 Αρχειοθετήθηκε 2013-12-26 στο Wayback Machine. από τον επίσημο ιστοχώρο της ΦΙΦΑ.
Η καταιγίδα του Μοντεβιδέο
La battaglia di Montevideo
Στο λήμμα αυτό έχει ενσωματωθεί κείμενο από το λήμμα 1930 FIFA World Cup της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).